CELEX: 62009TO0292
Language: lv
Date: 2011-09-06 00:00:00
Title: Vispārējās tiesas rīkojums (trešā palāta) 2011. gada 6.septembrī. # Muhamad Mugraby pret Eiropas Savienības Padomi un Eiropas Komisiju. # Prasība sakarā ar bezdarbību - Padomes un Komisijas atturēšanās veikt pasākumus pret Libānas Republiku - Apgalvots prasītāja pamattiesību un Asociācijas nolīguma starp Kopienu un Libānas Republiku pārkāpums - Acīmredzama nepieņemamība - Prasība par zaudējumu atlīdzību - Acīmredzami juridiski nepamatota prasība. # Lieta T-292/09.

Vispārējās tiesas (trešā palāta) 2011. gada 6. septembra rīkojums – Mugraby/Padome un Komisija
      (lieta T‑292/09)
      Prasība sakarā ar bezdarbību – Padomes un Komisijas atturēšanās veikt pasākumus pret Libānas Republiku – Apgalvots prasītāja pamattiesību un Asociācijas nolīguma starp Kopienu un Libānas Republiku pārkāpums – Acīmredzama nepieņemamība – Prasība par zaudējumu atlīdzību – Acīmredzami juridiski nepamatota prasība
      1.                     Prasība sakarā ar bezdarbību – Fiziskas vai juridiskas personas – Bezdarbība, par kuru var celt prasību – Komisijas bezdarbība,
            nenosūtot Padomei ieteikumu attiecībā uz Kopienas palīdzības pārtraukšanu trešajai valstij – Nepieņemamība (EKL 232. panta
            trešā daļa; Eiropas Parlamenta un Padomes Regulas Nr. 1638/2006 28. pants) (sal. ar 46.–50. punktu)
      2.                     Prasība sakarā ar bezdarbību – Fiziskas vai juridiskas personas – Bezdarbība, par kuru var celt prasību – Padomes bezdarbība,
            neprasot Komisijai iesniegt tai priekšlikumu par pasākumiem saistībā ar palīdzību, kas sniegta trešajai valstij – Nepieņemamība
            (EKL 208. pants un 232. panta trešā daļa) (sal. ar 54. un 55. punktu)
      3.                     Prasība atcelt tiesību aktu – Kopienu tiesas kompetence – Prasījumi nolūkā panākt iestādei adresēta rīkojuma izdošanu – Nepieņemamība
            (EKL 230. pants) (sal. ar 59. punktu)
      4.                     Ārpuslīgumiskā atbildība – Nosacījumi – Prettiesiskums – Zaudējumi – Cēloņsakarība – Pietiekami būtisks tādas tiesību normas
            pārkāpums, kas privātpersonām piešķir tiesības – EK un Libānas Republikas asociācijas nolīgums – Plaša Padomes un Komisijas
            rīcības brīvība, pārvaldot Savienības ārējo politiku – Privātpersonām piešķirtu tiesību neesamība (EKL 288. panta otrā daļa)
            (sal. ar 66.–73. punktu)
      5.                     Starptautiskie nolīgumi – Kopienas nolīgumi – Tieša iedarbība – Nosacījumi – Tiesību norma, kurā ietverts skaidrs un precīzs
            pienākums, kas nav atkarīgs no vēlāka tiesību akta pieņemšanas – EK un Libānas Republikas asociācijas nolīguma 86. pants –
            Tiešas iedarbības neesamība (EKL 300. panta 7. punkts; EK un Libānas Republikas asociācijas nolīguma 86. pants) (sal. ar 73.–81. punktu)
      Priekšmets
      
         
               Pirmkārt, prasība sakarā ar bezdarbību, ar kuru tiek lūgts konstatēt, ka Padome un Komisija ir prettiesiski atturējušās paust
                  nostāju saistībā ar prasītāja lūgumu par pasākumu veikšanu pret Libānas Republiku sakarā ar tās, iespējams, pieļautajiem prasītāja
                  pamattiesību, kā arī Asociācijas līguma, kas noslēgts starp Kopienu un tās dalībvalstīm, no vienas puses, un Libānas Republiku,
                  no otras puses, pārkāpumiem, un, otrkārt, prasība par zaudējumu atlīdzību, ar kuru tiek lūgts atlīdzināt zaudējumus, kas prasītājam
                  esot radušies minēto iestāžu bezdarbības dēļ
               
            Rezolutīvā daļa:
      
         
                  1)
               
               
                  
               
               
                  	prasību noraidīt;
               
            
         
                  2)
               
               
                  
               
               
                  	Muhamad Mugraby k‑gs atlīdzina tiesāšanās izdevumus.